Tolong jelaskan mengenai Ki Hadjar Dewantara dalam bahasa bali

Ki Hadjar Déwantara (embas ring Pakualaman, tanggal 2 Méi warsa 1889, séda ring Yogyakarta tanggal 26 April 1959) inggih punika aktivis kiselan kemerdékaan Indonésia, politikus, panyurat, pelopor pangajahan (pendidikan) miwah wartawan. Sadéréng warsa 1922 ida maparab Radén Mas Soewardi Soerjaningrat. Pakaryan idané majeng ring krama negara Indonésiané mabuat pisan. Ring tanggal 3 Juli warsa 1992, Ki Hadjar Déwantara makarya genah masekolah sané mawasta Nationaal Onderwijs Instituut Tamansiswa utawi sané ketah kabaos Taman Siswa. Sekolah puniki pinaka sarana majeng ring krama Indonésiané sané nénten madué kaluwarga saking trah bangsawan mangda ngamolihang kaweruhan tur nénten sué wantah kadadosang parekan wangsa Belanda. Ida taler ngamedalang lengkara tut wuri handayani, sané ngantos mangkin kaangén pralambang ring Kementrian Nasional Pendidikan Indonésia. Punika sané ngawinan rahina embas idané kariptayang manados Hari Pendidikan Nasional Indonésia ring tanggal 2 Méi nyabran warsa.  Sasampun ida lebar ring Yogjakarta tanggal 26 April 1959, Présidén Soekarno ngicénin ida genah manados Pahlawan Nasional Indonésia sané kaping kalih. Ring warsa 1998, rupan idané taler kaangén ring jinah wilangan duang dasa tali rupiah.